Vello Lään

Vello Lään (9. juuni 1937 Tartu – 12. juuni 2022) oli eesti ajakirjanik ja kirjanik. Ta lõpetas 1955. aastal Tartu 1. Keskkooli ja 1960. aastal Tartu Riikliku Ülikooli bibliograafia erialal, oli filoloogiakandidaat (1968). Lään tegi ajakirjanikutööd nii raadios, televisioonis kui ka trükiajakirjanduses. Aastakümneid oli tema põhitöökoht Eesti Raadio Tartu stuudio (kus ta tegi raadiosaateid ja hiljem oli ka stuudio juhataja). Selle kõrvalt toimetas ta 15 aastat Eesti Põllumajanduse Akadeemia ajalehte ning lühikest aega juhtis koos kolleeg Lembitu Kuusega Eesti Televisioonis laupäevaõhtust meelelahutussaadet. Enda sõnul meeldis talle kõige rohkem teha raadios korvpallireportaaže. Lään oli Eesti esimese eraraadiojaama Tartu Raadio looja ja aastatel 1991–2000 ka selle peadirektor. Raadiojaam alustas tegevust 30. septembril 1991. Aastatel 2004–2009 oli ta raadio Sun FM saatejuht. 2004. aastast oli ta Raadio Marta saatejuht. Tema meelisvaldkonnad olid ikka sport ja huvitavad faktid elust enesest. Ta on olnud Eesti Ringhäälingute Liidu (ERL) ja Eesti Ringhäälingumuuseumi üks asutajaid. Lään oli palju aastaid ERLi juhatuse esimees. Vello Lään on nii kirjutanud kui ka koostanud raamatuid. Neid on vähemalt 55. Paljud neist on teatmeteosed, mis räägivad ühest või mitmest spordialast. Kuid ta on kirjutanud ka lennundusest, saunast ja saunaskäimisest, veinidest ("Joogiraamat", 1993) ning kogunud kaante vahele tuhandeid anekdoote, nalju ja aforisme. Lään on kogunud ka rekordite andmeid ja nimetas end "rekordifriigiks". Ühtlasi on Lään raamatuidki tõlkinud, muuhulgas inglise ja bulgaaria keelest. 1950.–1960. aastatel kasutas ta ajakirjanduses artikleid avaldades paljusid pseudonüüme, neist tuntuim oli Vallo Sirel. "Korvpall". (Eesti Korvpalliliit 2002) ISBN 9985-78-830-3 "38 suvise olümpiaala reeglid". (Eesti Entsüklopeediakirjastus 2004) ISBN 9985-70-161-5 "Helsingist Helsingisse – kergejõustiku maailmameistrivõistlused 1983–2005" üks koostajatest. (Eesti Päevalehe Kirjastus 2005) ISBN 9985-9565-8-3 "Olümpiamängud. 15 talvise olümpiaala reeglid ja 18 muud talvist ala" (Eesti Entsüklopeediakirjastus 2006) ISBN 9985-70-220-4 "Uus varia leksikon. Fakte & võrdlusi" (Olion 2000) ISBN 9985-66-157-5 "Kes on kes Eesti lennunduses". Koos Johannes Tilgaga Elmatar 2006 ISBN 9949-406-77-3 "Kes on kes? Kes on kus? Kaugete maade eestlased: lühielulood" Olion 2011 "Suurmehed naeravad". Inglise keelest tõlkinud 1993 "Gabrovo anekdoodid". Bulgaaria keelest tõlkinud (Eesti Raamat 1989) ISBN 5-450-00749-3 "1002 anekdooti". Koostöös Erkki Kõluga (Greif 1996) "Naaber naerab. Soome anekdoote" Koostanud Erkki Kõlu ja Vello Lään Olion 1998 ISBN 9985-66-108-7 "5000 pärlit". Suurim eestikeelne aforismikogu – 370 märksõna (Elmatar 2000) ISBN 9985-9292-1-7 "Eesti Raadio – Esimesed 70". (1996) ISBN 9985-60-262-5 "Hüva leili!" Raamat räägib saunast läbi aegade, kirjutatud kahasse Valdur Tamminguga (Olion 2002) ISBN 9985-66-273-3 "Maailmanäitused EXPO". (Olion 1997) ISBN 9985-66-088-9 John F. Carson "Korvikütt". Eesti Raamat 1981 Agatha Christie "Saladuslik reisija". 1991 ISBN 5-460-00181-1 Antony Beevor "Stalingrad". Olion 2002 ISBN 9985-66-271-7 Tartu sulgpalliklubi Minton liige Eesti Ringhäälingute Liidu juhatuse esimees 1992, 1997–2001 Tartu linnavolikogu kultuurikomisjoni esimees 2009–2010 Tema abikaasa Inge Lään (aastani 1970 Mihkelsoo, 1970–85 Meltsas, sündinud 1946) on olnud 1971–1985 Tartu Laste ja Noorte Spordikooli õppealajuhataja ja 1985–2017 Tartu Descartes'i Kooli kehalise kasvatuse õpetaja ning on aerutamises kahekordne Eesti meister (1964) ja Dünamo üleliiduline noortemeister (1963). 1999 – Kuldmikrofon 2001 – Valgetähe V klassi teenetemärk Foto Sirje Pärismaa. Kuldse mikrofoniga Vello Lään. Maaleht 27. detsember 2002 Vello Lään. Eesti raadio elulugu. Maaleht 14. detsember 2006 Vello Lään. Viige mikrofon ära. Kesknädal Vello Lään. Mälestused aastaist 1956–1958 Nils Niitra. Vello Lään asutab taas Tartu raadiojaama, Tartu Postimees, 1. oktoober 2004 Raadioajakirjanik Vello Lään sai 70aastaseks, Õhtuleht 9. juuni 2007 Alar Palloni asemel läheb Tartu volikokku Vello Lään, Tartu Postimees 6. jaanuar 2009 Volikogu kultuurikomisjoni esimeheks sai Vello Lään, Tartu Postimees 19. veebruar 2009 Vello Lään Eesti biograafilises andmebaasis ISIK Biograafia ESBL-is Vello Lään, mai 1977.